CELEX: 32019D1581
Language: et
Date: 2019-09-16 00:00:00
Title: Nõukogu otsus (EL) 2019/1581, 16. september 2019, mis käsitleb Euroopa Liidu nimel ettepanekute esitamist metsloomade rändliikide kaitse konventsiooni I ja II liite muutmiseks konventsiooniosaliste konverentsi 13. istungil

25.9.2019   
               
               
                  ET
               
               
                  Euroopa Liidu Teataja
               
               
                  L 245/7
               
            
         NÕUKOGU OTSUS (EL) 2019/1581,
         16. september 2019,
         mis käsitleb Euroopa Liidu nimel ettepanekute esitamist metsloomade rändliikide kaitse konventsiooni I ja II liite muutmiseks konventsiooniosaliste konverentsi 13. istungil
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis nõukogu otsuse 82/461/EMÜ (1) alusel metsloomade rändliikide kaitse konventsiooni (edaspidi „konventsioon“), mis jõustus 1. novembril 1983.
                  
               
                     (2)
                  
                  
                     Konventsiooni XI artikli kohaselt võib konventsiooniosaliste konverents võtta vastu konventsiooni I ja II liite muudatusi.
                  
               
                     (3)
                  
                  
                     Konventsiooniosaliste konverents võib oma 15.–22. veebruarini 2020 toimuval 13. istungil selliseid muudatusi vastu võtta. Konventsiooni sekretariaat on teatanud konventsiooniosalistele, et kõik muudatusettepanekud tuleb vastavalt konventsiooni XI artikli lõikele 3 edastada 19. septembriks 2019. Liit võib konventsiooniosalisena selliseid ettepanekuid teha.
                  
               
                     (4)
                  
                  
                     Liigi Tetrax tetrax lisamine konventsiooni I liitesse ja liikide Tetrax tetrax, Galeorhinus galeus ja Sphyrna zygaena lisamine II liitesse oleks teaduslikult põhjendatud ning kooskõlas liidu õigusega ja liidu kohustusega teha bioloogilise mitmekesisuse kaitseks rahvusvahelist koostööd.
                  
               
                     (5)
                  
                  
                     Liit peaks seega esitama need ettepanekud konventsiooni I ja II liite muutmiseks. Komisjon peaks edastama ettepanekud konventsiooni sekretariaadile,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Pidades silmas metsloomade rändliikide kaitse konventsiooni osaliste konverentsi 13. istungit, esitab liit järgmised ettepanekud:
               
                           a)
                        
                        
                           muuta konventsiooni I liidet, et lisada liik Tetrax tetrax;
                        
                     
                           b)
                        
                        
                           muuta konventsiooni II liidet, et lisada liigid Tetrax tetrax, Galeorhinus galeus ja Sphyrna zygaena.
                        
                     
            
               2.   Komisjon edastab liidu nimel lõikes 1 osutatud ettepanekud konventsiooni sekretariaadile.
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. september 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  Nõukogu 24. juuni 1982. aasta otsus 82/461/EMÜ metsloomade rändliikide kaitse konventsiooni sõlmimise kohta (EÜT L 210, 19.7.1982, lk 10).